
לכבוד







ליברה חברה לביטוח בע"מ
מחלקת תביעות חובה




    מ.ל.ב
        

באמצעות דוא"ל




                                               לצרכי מו"מ לפשרה בלבד
ח.נ. שלום רב,

הנדון: תאונה מיום 28.1.26
            מס' רכב: 28-555-11
                                                 הנפגעת: תמר תפארת יעקובסון ת.ז. 207601725
הנני מייצג את מרשתי שבנדון ואת ילדיה הקטינים שנפגעו גם הם, והריני מתכבד לפנות אל כב' ולפרט כדלקמן:

1. בתאריך 28.1.26, בשעה 08:00, או בסמוך לכך, בכביש 60, ק"מ מספר 100, בסמוך לצומת מכמש עת נהגה ברכבה הנושא מ.ר. 28-555-11 (להלן: "הרכב"), עם ילדיה הקטינים: מנחם מנדל, ת.ז 233273564, לוי יצחק, ת.ז 237276688 וישראל, ת.ז 241389121 היו מעורבים בתאונה עם מספר כלי רכב, במסגרתה מרשיי נפגעו ונחבלו בגופם (להלן: "התאונה")
רצ"ב ביטוח חובה, רישיון נהיגה ותמונות ממקום התאונה, מסומנות "כנספח 1".
תמר תפארת:
2. צוות מד"א שהגיע למקום התאונה מצא אותה שהיא סובלת מחבלת חזה ופינה אותה לקבלת טיפול רפואי בבית החולים "הדסה" בהר הצופים, בירושלים, לאחר בדיקות ראשונות, מרשתי שוחררה לביתה בהנחיה לנטילת משככי כאבים, המשך מעקב רפואי ומנוחה
3. מרשתי אשר סבלה מהחמרת הכאבים, פנתה להמשך טיפול בקהילה, שם הונחתה להמשך נטילת משככי כאבים וביצוע טיפולי פיזיותרפיה.
רצ"ב תעודת רפואיות, מסומנת  "כנספח 2".
4. לאחר התאונה ומחמת תוצאותיה סובלת מרשתי מכאבים והגבלה בתנועות הגב והצלעות, מקושי בביצוע פעולות יומיומיות, היא נזקקה לנטילת משככי כאבים, קבלת טיפול רפואי ותזדקק להם גם בעתיד.
5. בעטיה של התאונה ומחמת תוצאותיה מתקשה מרשתי בניהול משק ביתה, בהשגחה על שלושת ילדיה, בשים לב לעובדה שהם גם נפגעו בתאונה כדלקמן, היא נזקקה לעזרת הזולת באופן מוגבר ותזדקק לכך גם בעתיד.
6. מחמת התאונה ותוצאותיה, נזקקה מרשתי לשימוש מוגבר בגין מוניות ונסיעות מיוחדות ותזדקק לכך גם בעתיד.
מנחם מנדל
7. מרשי הקטין פונה לקבלת טיפול רפואי בבית חולים "הדסה" הר הצופים, בירושלים, בבדיקה קלינית נמצאו שפשופים בכתף, רגישות לאורך עמוד שדרה וכאב בעורף, הוא שוחרר לביתו בליווי אימו בהנחיה לנטילת משככי כאבים ומנוחה
רצ"ב סיכום אשפוז, מסומן  "כנספח 3".
8. בעטיה של התאונה סבל מרשי מכאבים בעורף ובצוואר, והטפולים בו צפויים להימשך גם בעתיד.
9. מרשי הקטין, תלמיד בגן, מחמת התאונה ותוצאותיה, נזקק למספר ימי השגחה מיוחדת, יותר מהמקובל בקרב בני גילו, נזקק למנוחה ולהפוגות, אביו נאלץ להעדר מעבודותיו לצורך השגחה וצפויים להגרם לו הפסדי שכר בעתיד.
10. עקב מגבלותיו הנובעות מהתאונה נזקק לשימוש מוגבר במוניות ולהסעות מיוחדות, ויזקק לכך גם בעתיד. 
 לוי יצחק:
11. מרשי הקטין פונה לקבלת טיפול רפואי בבית חולים "הדסה" הר הצופים, בירושלים, בבדיקתו נמצא שהוא סובל מכאבים בחזה, הוא שוחרר לביתו בליווי אימו בהנחיה לנטילת משככי כאבים ומנוחה
רצ"ב תעודות רפואיות, מסומנת  "כנספח 4".
12. בעטיה של התאונה סבל מרשי מכאבים בחזה, והטפולים בו צפויים להימשך גם בעתיד.
13. מחמת התאונה ותוצאותיה, מרשי הקטין נזקק למספר ימי השגחה מיוחדת, יותר מהמקובל בקרב בני גילו, אביו נאלץ להעדר מעבודותיו לצורך השגחה וצפויים להגרם לו הפסדי שכר בעתיד.
14. עקב מגבלותיו הנובעות מהתאונה נזקק לשימוש מוגבר במוניות ולהסעות מיוחדות, ויזקק לכך גם בעתיד. 
 ישראל:
15. מרשי הקטין פונה לקבלת טיפול רפואי בבית חולים "הדסה" הר הצופים, בירושלים, לאחר מספר שעות השגחה הוא שוחרר לביתו בליווי אימו בהנחיה לנטילת משככי כאבים ומנוחה
רצ"ב תעודות רפואיות, מסומנת  "כנספח 4".
16. מחמת התאונה ותוצאותיה, מרשי הקטין נזקק למספר ימי השגחה מיוחדת, יותר מהמקובל בקרב בני גילו, אביו נאלץ להעדר מעבודותיו לצורך השגחה וצפויים להגרם לו הפסדי שכר בעתיד.
17. עקב מגבלותיו הנובעות מהתאונה נזקק לשימוש מוגבר במוניות ולהסעות מיוחדות, ויזקק לכך גם בעתיד. 
18. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים לקביעת נכויות אהיה מוכן להמליץ בפני מרשתי על סילוק תביעתם תמורת פיצוי כולל לכולם בסך 85,000 ₪ בתוספת שכ"ט עו"ד.
רצ"ב יפוי כח וטופס וס"ר חתומים ע"י מרשתי.              


                                                                           בכבוד רב ובב"ח,

             





             אריאל פרייברג, עו"ד   
